Хамамът е разположен в Старата скопска чаршия, пред Куршумли хан. Изграден е от Муследин ходжа във втората половина на XV век. В архитектурно отношение принадлежи към единичните хамами с хармонични размери. Градежът е изключително живописен от камък и тухла. Входният портал от юг е импозантен и богато декориран. Във вътрешността има сталактитна декорация. При Скопското земетресение в 1963 година хамамът е в голяма степен разрушен.